Μπακαρί Σανιά

Ο Μπακαρί Σανιά (Bacary Sagna, 14 Φεβρουαρίου 1983) είναι Γάλλος ποδοσφαιριστής ο οποίος αγωνίζεται ως δεξιός αμυντικός, πιο πρόσφατα για τη Μόντρεαλ Ίμπακτ, και με την εθνική Γαλλίας.

Ο Σανιά ξεκίνησε την καριέρα του από την Ωσέρ, με την οποία κατέκτησε το κύπελλο Γαλλίας το 2005. Την επόμενη χρονιά ήταν μέλος της καλύτερης ομάδας της Λιγκ 1 (2006-07) και αποκτήθηκε από την Άρσεναλ το 2007 για 7 εκατομμύρια λίρες. Ο προπονητής της Άρσεναλ Αρσέν Βενγκέρ τον χαρακτηρίσε ως ένα από τους καλύτερους δεξιούς αμυντικούς της Πρέμιερ Λιγκ. Ήταν μέλος της καλύτερης ομάδας της Πρέμιερ Λιγκ για τις σαιζόν 2007-08 και 2010-11. Το 2014, λίγο μετά την κατάκτηση του FA Cup, του πρώτου τροπαίου του με την Άρσεναλ, αποκήθηκε από τη Μάντσεστερ Σίτι. Στη συνέχεια αγωνίστηκε για την Μπενεβέντο και την Μόντρεαλ Ίμπακτ.

Ο Σανιά πραγματοποίησε το ντεμπούτο του με την εθνική ομάδα αντρών της Γαλλίας το 2007 και συμμετείχε στην αποστόλη της Γαλλίας για τα Μουντιάλ 2010 και 2014 και στο Euro 2016, όπου έφτασε μέχρι τον τελικό.

Παραπομπές 

Γάλλοι ποδοσφαιριστές
Αμυντικοί ποδοσφαιριστές
Ποδοσφαιριστές Εθνικής Γαλλίας
Ποδοσφαιριστές ΑΖ Οσέρ
Ποδοσφαιριστές Άρσεναλ
Ποδοσφαιριστές Μάντσεστερ Σίτι
Ποδοσφαιριστές Πρέμιερ Λιγκ
Ποδοσφαιριστές Μπενεβέντο Κάλτσιο
Ποδοσφαιριστές Μόντρεαλ Ίμπακτ
Ποδοσφαιριστές Παγκοσμίου Κυπέλλου 2010
Ποδοσφαιριστές Παγκοσμίου Κυπέλλου 2014
Ποδοσφαιριστές Ευρωπαϊκού Πρωταθλήματος 2016